Document ID: 32012R0190

KOMISSION TÄYTÄNTÖÖNPANOASETUS (EU) N:o 190/2012,
annettu 7 päivänä maaliskuuta 2012,
oliiviöljyn yksityisen varastoinnin tuen myöntämättä jättämisestä täytäntöönpanoasetuksella (EU) N:o 111/2012 avatun tarjouskilpailun yhteydessä
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan d alakohdan yhdessä sen 4 artiklan kanssa,
sekä katsoo seuraavaa:
(1)
Tarjouskilpailumenettelyn aloittamisesta oliiviöljyn yksityiselle varastoinnille myönnettävän tuen määrittelemiseksi 9 päivänä helmikuuta 2012 annetussa komission täytäntöönpanoasetuksessa (EU) N:o 111/2012 (2) säädetään kahdesta tarjouskilpailun osajaksosta.
(2)
Yksityisen varastoinnin tuen myöntämistä koskevista yhteisistä säännöistä eräiden maataloustuotteiden alalla 20 päivänä elokuuta 2008 annetun komission asetuksen (EY) N:o 826/2008 (3) 13 artiklan 1 kohdan mukaisesti komissio päättää jäsenvaltioiden ilmoittamien tarjousten perusteella joko vahvistaa tuen enimmäismäärän tai olla vahvistamatta tuen enimmäismäärää.
(3)
Toisella tarjouskilpailun osajaksolla jätettyjen tarjousten tutkinnan perusteella on aiheellista olla myöntämättä oliiviöljyn yksityisen varastoinnin tukea 1 päivänä maaliskuuta 2012 päättyvällä tarjouskilpailun osajaksolla.
(4)
Jotta markkinoille annettaisiin nopeasti viesti ja jotta varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Täytäntöönpanoasetuksella (EU) N:o 111/2012 avatussa tarjouskilpailussa, jonka osajakso päättyy 1 päivänä maaliskuuta 2012, ei myönnetä tukea mainitun asetuksen liitteessä tarkoitetuille tuotteille.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 2012.

Labels: 3
17
19
6